open-index/open-wikipedia-markdown huggingface dataset:
Tamminiemen saunaseura

**Tamminiemen saunaseura** oli presidentti Urho Kekkosen lähipiirin muodostama yhteisö, joka keskusteli ja päätti saunoessa maan asioista. He kokoontuivat Tamminiemen hirsisaunaan, jonne kutsuttiin usein merkittäviä päättäjiä ja johtajia, joiden mielipiteisiin pyrittiin vaikuttamaan. Ryhmän vakiojäseniin kuuluivat Kekkosen lisäksi mm. Paavo Kastari, Jouko Loikkanen, Juho-Eino Niemi ja Kustaa Vilkuna.

Lauantaisauna Tamminiemessä tapahtui virallisesti protokollan mukaisesti: saunavieraat tulivat viittä vaille viisi ala-aulaan ja sieltä mentiin viideksi saunaan. Kuudelta oli jo ruoka. Epävirallisesti yösauna alkoi kello 23 ja päättyi noin viideltä aamulla. Kekkonen oli kova saunoja ja halusi voittaa kaikki löylykisoissa, kuten usein kävikin. 

Saunassa kävi paljon neuvostojohtajia, tosin Nikita Hruštšov vain kerran. 

Kekkosen viimeisenä virkakeväänä vuonna 1981 Paavo Kastari saneli nauhalle muistiinpanoja saunailloista. Hänen puolisonsa, professori Irma Kastari, purki nauhat paperille 1990-luvun lopulla. Keskustelut on julkaistu toimittaja Pekka Hyvärisen kirjassa *Suomen mies, Urho Kekkosen elämä* vuodelta 2000.

 
On huhuttu että Yhdysvaltain tiedustelupalvelu CIA salakuunteli ainakin Tamminiemen virka-asuntoa ja todennäköisesti myös saunassa käytyjä keskusteluja 1970-luvulla. Myös Yhdistyneen kuningaskunnan tiedustelupalvelun MI6:n on arveltu kuunnelleen keskusteluja.

Nykyään kyseistä saunaa voi vuokrata.

## Lähteet
Raffinointi

**Raffinointi** tarkoittaa jalostamista tai puhdistamista. Raffinoinnilla tarkoitetaan pääasiassa sitä prosessia, jonka avulla puhdistetaan jokin aine, ts. erotetaan jokin tietty aine jostain toisesta aineesta. Raffinaatit ovat elintarviketeollisuuden tai kaivannaisteollisuuden valmistamia tuotteita tai muita tuotoksia, joista on jokin osa poistettu. Tämän luokan elintarvikkeet sisältävät yleensä paljon valkeita vehnäjauhoja.  

Käsite raffinointi on yleisessä käytössä elintarvikkeiden yhteydessä, ja usein sävyltään kielteisessä merkityksessä. Raffinointi tarkoittaa, että elintarvikkeesta on poistettu sellaisia osatekijöitä, jotka saattavat olla ihmisen kannalta hyödyllisiä, mutta jotka kuitenkin syystä tai toisesta halutaan poistaa, esimerkiksi niistä tulee raffinoinnin tuloksena *hienompia* ja siten myyvämpiä. 

Elintarvikkeiden raffinointi vähentää usein niiden sisältämiä ravinteita, mutta toisaalta se vähentää myös ravinteiden imeytymistä heikentäviä fytaatteja.. Raffinointi vähentää usein myös ruoan makua, esimerkiksi raffinoitu kookosöljy ei maistu eikä tuoksu miltään. Muita esimerkkejä raffinoiduista elintarvikkeista eli raffinaateista ovat sokeri, valkoiset vehnäjauhot, ruissihtijauho ja valkoinen riisi. Riisin raffinointi keksittiin jo 1800-luvun puolivälissä.  

Esimerkiksi Talvivaaran kaivos tuottaa bioliuotusprosessinsa vuoksi runsaasti raffinaattilientä, jossa ei ole enää suuria määriä arvometalleja, mutta sulfaattia sekä esimerkiksi mangaania voi olla paljonkin.

## Lähteet
Tri Caligarin kabinetti

**Tri Caligarin kabinetti** (*Das Cabinet des Dr. Caligari*) on vuonna 1920 ensi-iltansa saanut saksalainen mykkäelokuva. Robert Wiene ohjasi sen Carl Mayerin ja Hans Janowitzin käsikirjoituksen pohjalta.

Elokuvaa pidetään sekä kauhufiktion että ekspressionistisen elokuvataiteen merkkipaaluna. Se oli myös ensimmäinen elokuva, jonka loppuratkaisussa tarinan asetelma käännetään päälaelleen edeltäviin tapahtumiin nähden. Elokuvaan päätynyt yllättävä ja jokseenkin tulkinnanvarainen loppuratkaisu ei ollut käsikirjoittajien eikä ohjaajan, vaan tuottajien keksimä. Alkuperäinen tarinan lopetus oli yksiselitteisempi.

## Tarinan syntyminen ja tuotanto

Kirjailijat Hans Janowitz ja Carl Mayer tutustuivat toisiinsa Berliinissä pian ensimmäisen maailmansodan jälkeen. He näkivät elokuvan ihanteellisena mediana halutessaan kiinnittää huomiota pasifismiin ja tuoda esille vanhanaikaista porvaristoa kritisoineita näkemyksiään. He kirjoittivat yhdessä tarinan *Tohtori Caligarin kabinetti*. Nimi Caligari oli peräisin eräästä kirjasta, jonka Mayer oli lukenut.

Kun käsikirjoittajat ehdottivat filmatisointia tuottaja Erich Pommerille, tämä yritti saada heidät lähtemään pois pienestä elokuvastudiostaan. Kuultuaan tarinan hän kuitenkin suostui välittömästi tuottajaksi. Pommer pyysi Fritz Langia elokuvan ohjaajaksi, mutta Lang oli tuolloin kiireinen *[[Hämähäkit (elokuva)|Hämähäkit]]*-elokuvan vuoksi. Niinpä ohjaajaksi nimitettiin Robert Wiene, jonka ohjaamaan koepätkään Pommer oli niin tyytyväinen, että antoi elokuvantekijöille vapaat kädet.

Elokuvaa kuvattiin joulukuussa 1919 ja tammikuussa 1920. Ensi-ilta järjestettiin Berliinissä 26. helmikuuta 1920.

## Näyttelijät


## Lähteet

## Aiheesta muualla
*Mykkäelokuvasivusto
*Elokuva Internet Archivessa 
* Mies Mikkonen: Tri Caligarin kabinetti. Elitisti 4.11.2013.
* Johan Förnäs: Tohtori Caligarin kabinetti: näin kauhu tuli elokuviin. Yle Teema 24.11.2014.
First Blood (albumi)

**First Blood** on vuonna 2000 julkaistu Teron ensimmäinen albumi, joka koostuu täysin Commodore 64 -kotitietokoneella sävelletystä musiikista. First Blood oli myös ensimmäinen Rikos Recordsin julkaisema albumi.

Kaikki albumin kappaleet ovat Mäyräsen itse säveltämiä ja esittämiä.

## Kappalelista

### A-puoli

# 
# 
# 
# 

### B-puoli
# 
# 
# 
# 

## Lähteet

## Aiheesta muualla
* Lifesaver - Vuoden 2000 parhaat kotimaiset albumit
Jurunalaiset kielet

**Jurunalaiset kielet** muodostavat tupi-kieliin kuuluvan kieliryhmän, jonka kieliä puhutaan vain Brasiliassa. Kieliryhmään kuuluu kolme alaryhmää, kullekin kielelle oma. Yksi kielistä on jo sammunut, ja toinen jäljellä olevista on vaarassa sammua. Kieliryhmä on pienimpiä tupilaisten kielten kieliryhmistä.

## Lähteet
Volvo C30

**Volvo C30** on Volvon vuosina 2006–2013 valmistama alemman keskiluokan kolmiovinen hatchback. Sen edeltäjänä voidaan pitää vuosina 1986–1995 valmistettua Volvo 480 -mallia. C30 ei saanut itselleen suoraa seuraajaa, vaan sen ja S40/V50-mallit korvasi viisiovinen Volvo V40.

## Volvo C30 (2006–2013)
Volvo C30 esiteltiin Pariisin autonäyttelyssä syyskuussa 2006. Auto perustuu Fordin, Volvon ja Mazdan yhteistyössä kehittämälle pohjalevylle rinnakkaismalliensa Volvo S40:n, V50:n ja C70:n tavoin. Volvon mukaan auto oli suunnattu kiireistä kaupunkielämää viettäville nuorekkaille ihmisille. Erikoinen piirre autossa on se, että takana on kolmen istuttavan istuimen sijasta kaksi erillistä istuinta. Lasinen takaluukun kansi on muotoilun piirteenä viittaus historiallisiin Volvo P1800ES- ja 480-malleihin.

Vuoden 2009 Euro NCAP -kolaritestistä C30 sai tulokseksi täydet viisi tähteä.

Bensiinimoottoreiksi oli aluksi tarjolla nelisylinteriset 1,6 (100&nbsp;hv) ja 1,8 (125&nbsp;hv) sekä viisisylinteriset 2,4i (170&nbsp;hv) ja 2,5-litrainen (220&nbsp;hv) T5. Dieselvaihtoehtoina olivat 1,6D- (109&nbsp;hv), 2,0D- (136&nbsp;hv) ja 2,4 D5 (180&nbsp;hv) -moottorit. Lisäksi saatavana oli flexifuel-versio 1,8F (125 hv), joka toimii sekä etanolilla että bensiinillä. D5:n sai ainoastaan viisiportaisella automaattivaihteistolla varustettuna. T5-malli oli muotoilultaan muita urheilullisempi. Tammikuussa 2008 T5:n teho nousi 230 hevosvoimaan ja 2,4-litrainen D5-diesel tuli saataville manuaalivaihteisena. Samaan aikaan esiteltiin kuusiportainen *Powershift*-kaksoiskytkinvaihteisto, jonka sai ainoastaan 2,0 litran dieseliin. Volvo lupasi polttoaineenkulutuksen olevan kahdeksan prosenttia perinteistä automaattia alhaisempi.Seuraavan vuoden tammikuussa valikoima täydentyi toisella flexifuel-moottorilla, 2,0F:llä (145 hv). Marraskuussa poistui sekä 1,8 litran bensiinimoottori että sen flexifuel-versio.

Huhtikuussa 2010 dieselvalikoima täydentyi 1,6-litraisella D2- (114&nbsp;hv) sekä 2,0-litraisilla D3- (150&nbsp;hv) ja D4 (177&nbsp;hv) -moottoreilla. Samalla karsittiin 2,4 litran bensiinimoottori ja 2,0D. Heti toukokuussa mallistosta poistui myös D5 ja syyskuussa 1,6D. Lokakuussa poistui vielä 1,6-litrainen bensiinimoottori, mutta uutuutena oli uusi 1,6-litrainen (115&nbsp;hv) diesel.

Frankfurtin autonäyttelyssä syksyllä 2009 esiteltiin kasvojenkohotuksen kokenut C30, joka ehti markkinoille seuraavana vuonna. Samaan aikaan uudistui myös C70. Muutokset kohdistuivat lähinnä keulaan, johon tuli uudenlainen ilme. 

## Lähteet

## Aiheesta muualla
Cracker’s Revenge

**Cracker's Revenge** on vuonna 2003 julkaistu Teron toinen albumi. Kuten edellisenkin albumin, myös *Cracker's Revengen* musiikki koostuu Commodore 64:llä tehdystä musiikista.

Albumin erikoisuutena on A-puolen lopussa oleva dataraita, joka sisältää tietokoneella ladattavan demon.

## Kappalelista

### A-puoli

# 
# 
# 
# 
# *(dataraita)*

### B-puoli
# 
# 
# 
# 
# *(dataraidan remix)*

## Aiheesta muualla
* Desibeli.netin arvostelu
* Ylioppilaslehti - Tietokonedataa
Volvo V40 (2012)

**Volvo V40** on Volvon vuosina 2012–2019 valmistama keskiluokan automalli, joka korvasi edeltäneet Volvo C30-, S40- ja V50-mallit. Auto on korimalliltaan viisiovinen hatchback, eikä sillä ole nimen lisäksi mitään yhteistä vuosina 1995–2004 valmistetun V40:n kanssa. 

## Volvo V40 (2012–2019)
Volvo V40 esiteltiin Geneven autonäyttelyssä keväällä 2012. Siinä oli ensimmäisenä autona maailmassa jalankulkijan turvatyyny, joka tulee onnettomuuden sattuessa esiin konepellin alta. Vuoden 2012 Euro NCAP -kolaritestistä V40 sai tulokseksi täydet viisi tähteä ja oli turvallisin siihen asti koskaan testattu keskiluokan henkilöautomalli.

V40:n moottorivalikoima koostui aluksi kahdesta bensiini- ja kolmesta dieselmoottorivaihtoehdosta. Bensiinimoottorit olivat Fordin 1,6-litrainen (150/180&nbsp;hv) EcoBoost ja Volvon oma 2,5-litrainen (254&nbsp;hv) T5. Dieselit olivat Fordin 1,6-litrainen (115&nbsp;hv) Duratorq ja Volvon 2,0-litraiset D3 (150&nbsp;hv) sekä D4 (177&nbsp;hv).Mallivuodelle 2014 Volvo esitteli uudet nelisylinteriset Drive-E-moottorit, joiden päästöt ja polttoaineenkulutus olivat paljon aikaisempaa pienemmät. Bensiinivaihtoehdot olivat nyt 1,5-litraiset T2 (122&nbsp;hv) ja T3 (152&nbsp;hv) sekä 2,0-litrainen T5 (245&nbsp;hv). Dieselmoottorit puolestaan olivat 2,0-litraiset D2 (120&nbsp;hv), D3 (150&nbsp;hv) ja D4 (190&nbsp;hv). D4:ään sai kuusivaihteisen manuaalivaihteiston lisäksi myös kahdeksanportaisen automaattivaihteiston, joka oli vakiona T5-malleissa. Muihin moottoreihin sai kuusivaihteisen manuaali- tai automaattivaihteiston.

V40:stä esiteltiin myös maastokelpoisempi Cross Country -versio. Sen erottaa korotetusta alustasta, 19 tuuman vanteista ja puskurien suojalistoista. Cross Countryn moottorivaihtoehdot olivat T3 (152&nbsp;hv), T4 (190&nbsp;hv), T5 (245&nbsp;hv), D2 (120&nbsp;hv), D3 (150&nbsp;hv) ja D4 (190&nbsp;hv). T4 sekä T5 ovat nelivetoisia ja automaattivaihteisia.

Geneven autonäyttelyssä keväällä 2016 esiteltiin kevyesti uudistettu Volvo V40. Ajovaloja muutettiin muun malliston tyyliseksi, samoin kuin etusäleikköä. Saataville tuli viisi uutta ulkoväriä ja myös verhoiluvaihtoehtoja uusittiin. 

## Lähteet

## Aiheesta muualla
Volvo C70

**Volvo C70** on Volvon vuosina 1996–2013 valmistama nelipaikkainen coupé- ja cabriolet-korimallinen auto, joka korvasi Volvo 780:n. Siitä valmistettiin kahta sukupolvea, joista ensimmäinen perustui tekniikaltaan S70/V70-sarjaan ja toinen puolestaan C30-, S40- ja V50-malleihin. Valmistuksen päätyttyä C70 ei saanut itselleen seuraajaa.

## Volvo C70 I (1996–2005)

Ensimmäisen sukupolven Volvo C70 esiteltiin Pariisin autonäyttelyssä syksyllä 1996 S70:n ja V70:n rinnakkaismalliksi. Alusta oli sama, mutta muun muassa jousitusta oli säädetty urheilullisemmaksi. C70 valmistettiin Ruotsin Uddevallassa samalla tehtaalla kuin S70 ja V70. Myynti alkoi Euroopassa vuonna 1997 ja Pohjois-Amerikassa vuosi tämän jälkeen.

Mallistossa oli aluksi vain C70 Coupé. Cabriolet esiteltiin vuonna 1998. Avomallissa oli sähköisesti avautuva ja sulkeutuva kangaskatto, vahvistetut A-pilarit sekä ympäriajosuoja.

Moottorivalikoimassa olivat 2,5 T (193&nbsp;hv), T-5 (240&nbsp;hv) ja myöhemmin myös 2,0 T (163&nbsp;hv). Varustelu oli S70/V70-malleja runsaampi, mikä näkyi auton hinnassa.

Coupé-mallin valmistus päättyi vuonna 2002, jolloin mallistoon jäi Cabriolet vuoteen 2005 saakka. 

## Volvo C70 II (2006–2013)

Toisen sukupolven coupé-cabriolet-korinen C70 esiteltiin syksyllä 2005 Frankfurtin autonäyttelyssä, ja se tuli markkinoille seuraavana vuonna. Auto perustuu S40/V50-sarjassa ja C30:ssä käytetylle Fordin, Volvon ja Mazdan yhteistyössä kehittämälle pohjalevylle. C70:n suunnitteli John Kinsey, ja sen valmistuksesta vastasi Volvon ja Pininfarinan yhteisyritys. Auton katto voidaan nostaa tai laskea sähköisesti 30 sekunnissa. Volvo esitteli C70:ssä sitä varten suunnitellun ovesta ylöspäin laukeavan IC-turvaverhon, joka suojaa päätä sivutörmäyksissä ja ympäripyörähdyksissä. Verho on vahvistettu sisältä kaksinkertaisilla paneeliriveillä, minkä ansiosta se voi pysyä pystyasennossa.

Lisäksi autossa on vankat metalliturvakaaret, jotka nousevat esiin takamatkustajien takaa ja luovat suojaavan turvatilan, jos auto kierähtää ympäri. Kaaret ovat osa Volvon ROPS-ympärisuojausjärjestelmää, ja ne aktivoi gyroskooppinen anturi. Kaaret laukeavat takalasin läpi, jos katto on ylhäällä. Tämän vuoksi niissä on pienet metalliset piikit, jotka rikkovat lasin ja varmistavat oikean suojaavan toiminnan.

C70 oli aluksi saatavana viisisylinterisillä 2,4- (140/170&nbsp;hv) ja 2,5 T5 (220&nbsp;hv) -bensiinimoottoreilla. Vuoden 2006 lopulla saataville tuli myös 180-hevosvoimainen D5-dieselmoottori, jonka arvioitiin kattavan noin viidenneksen myynnistä. 2,4-litraisessa manuaalivaihteisto oli viisivaihteinen ja T5:ssä kuusivaihteinen. Automaattivaihteisto oli viisiportainen *Geartronic*, joka oli dieselmallin ainoa vaihtoehto.

Vuonna 2010 C70:lle tehtiin facelift samaan aikaan kuin C30:lle. Tällöin auto sai uudistetun keulan ilmeen ja LED-takavalot. Myös kojelautaan tehtiin muutoksia. 180-hevosvoimaisen dieselin rinnalle tuli 150-hevosvoimainen versio ja T5:n teho kasvoi 230 hevosvoimaan. 

## Lähteet

## Aiheesta muualla
Guadalupe Larriva

**Teresa Guadalupe Larriva González** (28. heinäkuuta 1956 &ndash; 24. tammikuuta 2007) oli ecuadorilainen poliitikko, joka oli Azuayn  entinen edustaja (2003–2007) ja maan ensimmäinen puolustusministeriksi nimitetty nainen. Hän johti Ecuadorin sosialistista puoluetta.

24. tammikuuta 2007 Larriva kuoli kahden helikopterin törmäyksessä Mantan satamakaupungissa vain 9 päivää sen jälkeen, kun hänet oli valittu puolustusministeriksi. Samassa onnettomuudessa kuoli myös Larrivan 17-vuotias tytär ja viisi sotilashenkilöä .

## Lähteet
Volvo V90

**Volvo V90** viittaa seuraaviin Volvo-malleihin:

* Volvo V90, vuoden 1996 malli
* Volvo V90, vuoden 2016 malli.
Saila Laakkonen

**Saila Laakkonen** on suomalainen näyttelijä, joka on esiintynyt vuosina 2006–2007 saippuasarjassa *[[Salatut elämät]]*. Sarjassa hän esitti teiniäiti Emma Ilolaa. Laakkonen on myös esiintynyt draamaelokuvassa *[[Espoon viimeinen neitsyt]]* sekä *Salattujen elämien* spin-off-sarjassa ''Romeo & Rafael Desperados''.

## Filmografia

## Aiheesta muualla
* 
* Salatut elämät – Emma Ilola. MTV3 Internet.
* Elokuvaesittely – Espoon viimeinen neitsyt
Bangkokin metro

**Bangkokin metro** () on maanalainen joukkoliikennejärjestelmä Bangkokissa Thaimaassa. Järjestelmän avasi Thaimaan kuningas Bhumibol Adulyadej 3. heinäkuuta 2004 kello 19:19. Virallisesti metroa kutsutaan nimellä MRT (Mass Rapid Transit), yleiskielessä *rot faifaa mahaanakhoon* (tai yksinkertaisesti *rot fai taidin* (รถไฟใต้ดิน). Sen tunnuksena asemilla on M-kirjain. Järjestelmään kuuluu yksi linja (), joka tunnetaan epävirallisesti nimellä "sininen linja". Se kulkee Bangkokin päärautatieasemalta Hualamphongilta pohjoiselle rautatieasemalle Bang Sueen.

Bangkokin metron on suunnitellut ja rakentanut saksalainen Siemens. MRT:n ja Skytrainin välillä on vaihtoasemia toistensa verkkoon. Asemat ovat hyvin moderneja, ja ne ovat rakenteeltaan *suljettua tyyppiä*, jossa laituri on eristetty tunneleista liukuovilla silloin, kun juna ei ole asemalla. Metrossa toimii oma kauppaketju *Metro Mall*. Metron hinnoittelu sai aluksi osakseen arvostelua, eikä suunniteltuihin matkustajamääriin ole aivan ylletty.

Metron omistaa ja sitä ylläpitää Mass Rapid Transit Authority of Thailand (MRTA).

## Metron asemat

* Bang Sue &ndash; Bang Suen rautatieasema
* Kamphaeng Phet &ndash; Chatuchakin viikonloppumarkkinat
* Chatuchak Park &ndash; yhteys BTS-asemaan (Mo Chit)
* Phahon Yothin &ndash; Central Plaza
* Lat Phrao
* Ratchadaphisek &ndash; Hotelli Chaophya Park
* Sutthisan
* Huai Khwang &ndash; Hotellit Swissotel Concorde ja Emerald; paljon hierontalaitoksia
* Thailand Cultural Centre &ndash;  tulevaisuudessa vaihtoasema metron toisen vaiheen linjaan; tavaratalot Carrefour ja Robinson; sukkulabussi uloskäynnistä E1 Thaimaan kulttuurikeskukseen 
* Phra Ram 9 &ndash; Fortune Townin ostoskeskus; Tesco-Lotus (tavarataloketju)
* Phetchaburi &ndash; Japanin suurlähetystö
* Sukhumvit &ndash; yhteys BTS-asemalle Asok; hotelli Sheraton Grande; Soi Cowboy (uloskäynti E2)
* Queen Sirikit National Convention Center &ndash; Thaimaan arvopaperipörssi
* Khlong Toei 
* Lumphini &ndash; Lumphinin thainyrkkeilystadion; Suan Lumin yömarkkinat; Saksan, Tanskan ja Ranskan suurlähetystöt
* Silom &ndash; yhteys BTS-asemaan (Sala Daeng), Lumphini-puisto
* Sam Yan &ndash; Chulalongkornin yliopisto
* Hualamphong &ndash; Bangkokin päärautatieasema; Chinatown

## Aiheesta muualla
* MRTA:n viralliset sivut
Pandeiro

**Pandeiro** on pienehkö tamburiinin näköinen käsirumpu.

Kaksi seikkaa kuitenkin erottaa tamburiinia ja pandeiroa toisistaan. Pandeiron kalvoa voidaan virittää, jolloin soittaja voi muuttaa ääntä korkeaksi tai matalaksi mielensä mukaan. Toinen ero on metallisten helistimien ääni. Pandeiron helistimien ääni on kuivempaa vähemmän soivaa kuin tamburiinissa. Tämä antaa tarkkuutta soittoon monimutkaisissa rytmeissä. 

Pandeiroa soitetaan pitämällä soitinta toisessa kädessä ja lyömällä vapaalla kädellä kalvoa. Soittamisessa varioidaan usein lyömällä kalvoa käden eri osilla, kuten peukalolla, sormenpäillä, koko kämmenellä tai kämmensyrjällä. 

Pandeirolla voidaan tehdä ääntä myös heiluttamalla soitinta (jolloin helistimet soivat) tai juoksuttamalla sormea pitkin kalvon pintaa, jolloin saadaan nopea tärinämäinen ääni aikaiseksi. Pandeiroa käytetään useissa brasilialaisissa musiikeissa, kuten sambassa, chorossa tai capoeirassa.

Tunnettuja pandeiron soittajia ovat esimerkiksi Airto Moreira, Marcos Suzano ja Carlinhos Pandeiro de Ouro.
Atabaque

**Atabaque** on pitkä puusta tehty afrikkalais-brasilialainen rumpu. Sen runko on perinteisesti tehty brasilialaisesta jacaranda-puusta. Perinteiden mukainen lyömäkalvo taas on tehty vasikannahasta. Kalvon kiristykseen käytetään metallista vannetta, joka kiristetään narujärjestelmällä ja puisilla kiiloilla. Kiristäminen tapahtuu kevyesti kiiloja naputtamalla, jotka siten kiristävät tai löysäävät naruja. 

Atabaqueta käytetään osana brasilialaista kulttuuria, esimerkiksi capoeirassa, maculeléssa ja afrikkalais-brasilialaisessa uskonnossa candomblé. Candombléssa atabaqueta pidetään pyhänä. 

Atabaquet jaetaan soinnin ja rummun koon mukaan kolmeen luokkaan: *rum*, pisin ja matalin ääni, *rum-pi,* keskikokoinen rumpu, keskiäänellä ja *lé*, lyhyin rumpu, jossa on korkein ääni.

Condomblén rituaaleissa ja maculeléssa käytetään usein kolmea erityyppistä atabaqueta mutta capoeirassa mukana on tyypillisesti vain yksi rumpu.
Klustermus

Luovan ja esittävän säveltaiteen tapahtuma **Klustermus** on Raumalla järjestetty ilmainen yksipäiväinen musiikkifestivaali. Esiintyjät ovat edustaneet monia musiikkityylejä metallista jazziin. 

Ensimmäisen kerran Klustermus järjestettiin 2003, ja seuraavana vuonna tapahtuman asioista huolehtimaan perustettiin Klustermus ry. Kesätapahtuman ohella yhdistys on järjestänyt myös klubitapahtumia *Klustermus saapuu kaupunkiin* -nimellä.   

## Klustermuksen esiintyjiä

**2003**: mm. Kromi, Cremated, Groove Uncut

**2004**: mm. Hidria Spacefolk, Lapko, Hamid Moeini Band, Härkä-äiti, Itkevä tyttö, Taipuva luotisuora

**2005**: mm. Kuolleet intiaanit, Fun, Point, Euforia, Poirot/Poiert

**2006**: mm. Kuusumun profeetta, Sweatmaster, Lowlife Rock'n'Roll Philosophers, Itkevä tyttö, Härkä-äiti, Lady Escape, Tuuli Innola

**2007**: mm. Risto, Boomhauer, Fun, No Shame, Viola, One Taste, Haternal, Delicious Orange, Kaihoa, Itkevä tyttö, Lady Escape

**2008**: mm. Penniless, Tuvalu, Kometa, Cosmo Jones Beat Machine, Delicious Orange, Euforia, Blood Makes Noise

**2009**: mm. Agent Kooper, Matti Mustosen ihmeellinen orkesteri, Njet!, Penniless, Kometa, Härkä-äiti, Murmansk, Joose Keskitalo, The Tarjas

**2010**: mm. The Sheena Hyenas, Ben's Diapers, Downstairs, The Mutants, The Spyro, Mangoo

**2011**: Betrayal at Bespin, Itkevä tyttö, Knucklebone Oscar, Pharaoh Pirttikangas, Anal Thunder, Sweatmaster, Magyar Posse, Njet!, The Celene, Marty the Random Guy, Härkä-äiti, AJU, Tero-Petri

## Lähteet

## Aiheesta muualla
* www.klustermus.fi , tapahtuman omat kotisivut
* Klustermus MySpace-sivustolla
Mediakeskus Lume

**[[Mediakeskus]] Lume** oli vuonna 1999 perustettu Helsingissä sijaitseva kansallinen audiovisuaalisen alan koulutus-, tutkimus- ja tuotantokeskus. Keskuksen aloja olivat elokuva, televisio, muu digitaalinen media ja lavastustaide. Lumeen tavoitteena oli monialaisen sisältötuotannon ja sisältölähtöisen tutkimuksen edistäminen.

Mediakeskus toimi Aalto-yliopiston taiteiden ja suunnittelun korkeakoulun yhteydessä, ja palveli sitä tila-, tuotanto- ja tekniikkaresurssina. Lisäksi keskus palveli myös muita yliopistoja, korkeakouluja ja tutkimuslaitoksia sekä yrityksiä ja yhteisöjä.

Lumeen tuotanto- ja tekniikkapalvelut tarjosivat ammattilaisapua tuotantojen ja tapahtumien suunnitteluun ja toteutukseen elokuva-, tv- sekä muihin tuotantoihin. Mediakeskus Lume oli myös kokous- ja konferenssipaikka.

Vuonna 2016 Lumeen ja Aalto-yliopiston Media Factory:n toiminnot sulautuivat uudeksi Aalto Studios -mediakeskukseksi ja siirtyivät Otaniemeen. Mediakeskukselle valmistuu vuoden 2024 alussa Marsio-niminen studio- ja tuotantotalo. 

## Lähteet
Q10

**Q10** voi tarkoittaa ainakin seuraavia asioita:

* Erästä yleisroolipelijärjestelmää 
* Koentsyymi Q10:ä eli ubikinonia
Ampumahiihto talviolympialaisissa 1968

**[[Talviolympialaiset 1968|X talviolympialaisissa]]** Grenoblessa  vuonna 1968 **[[ampumahiihto]]** oli kolmatta kertaa olympialaisten ohjelmassa. Ampumahiihdossa järjestettiin kaksi kilpailutapahtumaa: miesten 20 kilometrin kilpailu sekä 4&nbsp;×&nbsp;7,5 kilometrin viesti.

## Miehet
### 20 km






### 4 × 7,5 km viesti






## Lähteet
* 
*
Paljon onnea vaan

**Paljon onnea vaan** () on laulu, joka perinteisesti lauletaan henkilölle tämän syntymäpäivän kunniaksi. Kappaleen melodia on peräisin yhdysvaltalaisten siskosten Patty ja Mildred J. Hillin vuonna 1893 säveltämästä laulusta *Good Morning to All* (). Sanoittajaa ei tiedetä – nykyiset englanninkieliset sanat ilmestyivät ensimmäisen kerran eräässä laulukirjassa vuonna 1924. Suomenkieliset sanat on tehnyt Sauvo Puhtila. Laulua lauletaan päivänsankarille usein myös päiväkodeissa ja kouluissa. Joskus päivänsankari saa esittää toivomuksen laulun jälkeen.

Laulun tekijänoikeudet ovat rauenneet viimeistään 1. tammikuuta 2017. Yhdysvalloissa laulun tekijänoikeudet päätyivät erään yritysoston kautta vuonna 1998 Warner Chappell -yhtiölle, joka on nykyisin osa Warner Music Groupia. Oikeus totesi myöhemmin, ettei yhtiö saanut kaupassa sanoituksen tekijänoikeuksia. Suomennoksen tekijänoikeudet ovat voimassa 1. tammikuuta 2085 saakka.

## Lähteet
Jyrki Louhi

**Jyrki Louhi** (s. 28. maaliskuuta 1978 Nurmo) on uransa päättänyt suomalainen jääkiekkoilija. Hän pelasi laitahyökkääjä, ja tunnettiin muun muassa energisyydestään sekä kovista taklauksistaan. Louhi pelasi urallaan yhteensä 606 SM-liigan runkosarjaottelua tehden niissä tehot 91+133=224. Jäähyminuutteja hän keräsi 579. Louhi pelasi myös kauden 2001–2002 Elitserien-joukkue AIK IF:ssä.

## Ura
Louhi oli alun perin Etelä-Pohjanmaalta kotoisin, mutta lähti jo teini-iässä Hämeenlinnaan. Hän pääsi ensi kertaa liigajoukkueen rinkiin 18 vuoden iässä, kun silloinen HPK:n päävalmentaja Hannu Kapanen havaitsi Louhen potentiaalin.

Myöhemmin Kapanen otti Louhen myös alle 20-vuotiaiden maajoukkuerinkiin, ja saavutuksena olikin nuorten alle 20-vuotiaiden maailmanmestaruus vuonna 1998,

Louhi aloitti jääkiekkouransa SM-liigassa HPK:ssa, siirtyi kaudeksi 2001–2002 Ruotsiin Elitserieniin AIK:n riveihin, josta kuitenkin palasi vuoden visiitin jälkeen takaisin HPK:hon. HPK:ssa Louhi nousi seuraikoniksi. Mestaruusjuhliin päättyneen kauden 2005–2006 jälkeen hänelle oli tullut täyteen yhdeksän kautta hämeenlinnalaisten riveissä. Louhi on kaikkien aikojen toiseksi eniten otteluita HPK:n paidassa pelannut pelaaja. Keväällä 2006 Louhi päätti siirtyä Helsinkiin ja Jokereihin kaksivuotisella sopimuksella. Hän voitti siellä keväällä 2007 SM-hopeaa.

Kesällä 2009 hyökkääjä Louhi palasi kolmen vuoden tauon jälkeen Hämeenlinnaan ja HPK:hon kaksivuotisella sopimuksella. Hän voitti keväällä 2010 SM-hopeaa ja lopetti pelaajauransa seuraavaan kevääseen 2011.

HPK on jäädyttänyt Jyrki Louhen pelinumeron #9. Pelipaita nostettiin HPK:n kotihallin Rinkelinmäen kattoon 2.10.2012.

## Yksityiselämä
Louhi valmistui Aalto-yliopistosta kauppatieteiden maisteriksi vuonna 2015. Hänen pääaineensa oli yritysjuridiikka ja pro gradu -tutkielmansa nimi *Urheilijan verosuunnittelun mahdollisuudet niin kotimaisessa kuin ulkomaisessa kontekstissa*. 

Louhi toimii yksilöurheilijoihin rahaa sijoittavassa Sport Fund Management Oy:ssa salkunhoitajana. Hän on myös HPK liiga Oy:n hallituksen jäsen vuodesta 2015 ja puheenjohtaja kesästä 2023 sekä Jääkiekkoliiton hallituksen jäsen.

## Tilastot

## Lähteet

* 
* 

### Viitteet
Veera Vartiainen

**Veera Vartiainen** (s. 10. syyskuuta 1983) on suomalainen jalkapalloilija, joka edusti kaudella 2013 Naisten Liigan FC Honkaa. Hänet lainattiin kauden aikana Hongasta Naisten Kakkosta pelaavaan EIF:iin.

Vartiaisen kasvattajaseura on EBK, josta hän siirtyi FC Espooseen. Ulkomailta hän on kerännyt kokemusta pelattuaan sveitsiläisessä FC Surseessä ja norjalaisessa Klepp IL:ssä, johon hän siirtyi kaudeksi 2009. Ura Norjassa jäi kuitenkin vajaan kauden mittaiseksi ja hän palasi syksyllä 2009 Suomeen ja edusti kauden loppuun TiPS:iä. Kausina 2010–2012 hän pelasi HJK:ssa

Suomen maajoukkueessa Vartiainen on pelannut 14 A-maaottelua ja lähes 40 nuorten maaottelua.

## Lähteet
Messel

**Messel** on kunta Saksassa, Hessenin osavaltiossa Darmstadt-Dieburgin piirissä. Messelissä on 3 961 asukasta ja pinta-alaltaan kunta on 14,82 neliökilometriä . Messel mainittiin ensimmäisen kerran jo Lorschin koodeksin eräässä luovutuskirjassa.

Messel on kuuluisa lähistöllä sijaitsevasta kaivoksesta, joka kuuluu UNESCOn maailmanperintöluetteloon. Kaivoksesta on löytynyt runsaasti hyväkuntoisia fossiileja 50 miljoonan vuoden takaa. Kunnassa sijaitsee myös Messelin fossili- ja kotiseutumuseo, joka esittelee alueen historiaa ja löytöjä.

## Lähteet
Messier 40

**Messier 40** (**M40**, **Winnecke 4**) on kaksoistähti Ison karhun tähdistössä noin 510 valovuoden päässä maapallosta. Tähtien magnitudit ovat 9,0 ja 9,3. Nykyisen käsityksen mukaan kyseessä ei ole aito kaksoistähti vaan ns. optinen kaksoistähti.

## Lähteet

## Aiheesta muualla
* SEDSin Messier -sivut M40:sta
Tropiclandia

**Tropiclandia** on Vaasan Vaskiluodossa toimiva kylpylä. Sen omistaa espanjalainen Aspro Parks, joka omisti myös vuonna 2015 suljetun huvipuisto Wasalandian.

Kylpylässä on suuren altaan lisäksi kolme poreallasta, pienempiä altaita, kylmäallas ja ulkoallas. Sisätiloissa on kolme liukumäkeä.

Vuonna 2005 Tropiclandiaan tuli myös ulkovesipuisto, jossa on erilaisia liukumäkiä ja iso lasten leikkiallas. Kylpylä on auki ympäri vuoden, ulkovesipuisto vain kesäisin.

Kylpylä Tropiclandia sijaitsee Scandic Waskian vieressä. Hotellin ja kylpylän välillä on sisäyhteys. Kylpylä ei kuitenkaan ole osa hotellia, joten hotelliasiakkaat eivät voi ilman erillistä sisäänpääsymaksua käyttää kylpylän palveluita.

## Lähteet
Kuolemanspiraali

**Kuolemanspiraali** on Leena Lehtolaisen rikosromaani, joka  julkaistiin vuonna 1997 Tammen kustantamana.

*Kuolemanspiraalin* päähenkilö on raskaana oleva poliisi Maria Kallio, jonka tehtävänä on selvittää 16-vuotiaan taitoluistelija Noora Niemisen murha. Kirjan lopussa Kallio synnyttää lapsen, joka on myöhemmissä kirjoissa nimetty Iidaksi. 

## Juoni

16-vuotias taitoluistelijalupaus Noora Nieminen löydetään kuolleena Kati Järvenperän autosta. Raskaana oleva Maria alkaa etsiä tytön murhaajaa. Tehtävä on vaikea, ja samalla Marian raskaus etenee. Yllättäen johtolangat kuitenkin johtavat Marian oikeille jäljille ja saattavat hänet itsensäkin vaaraan.

## Lähteet
* http://www.leenalehtolainen.net/kuolemanspiraali.htm
Messier 109

**Messier 109** on melko himmeä sauvaspiraaligalaksi Iso karhun tähdistössä 55 miljoonan valovuoden päässä. Sen löysi ensimmäisenä Pierre Méchain 12. maaliskuuta 1781 ja Charles Messier luetteloi sen alustavasti muistiinpanoihinsa ilman sijaintia numerolla 99 vuonna 1783. "Viralliseen" Messierin luetteloon se lisättiin yhdessä M108:n kanssa vasta 1953.

## Lähteet

## Aiheesta muualla
*Messier 109
Cory Murphy

**Cory Murphy** (s. 13. helmikuuta 1978 Ontario, Kanada) on kanadalainen, vuonna 2018 pelaajauransa lopettanut jääkiekkopuolustaja, joka pelasi viimeksi SHL-joukkue Karlskrona HK:ssa.

## Pelaajaura
Murphy tuli Suomeen ja Bluesiin Colgate Universityn joukkueesta NCAA-liigasta aluksi vain try-outille, mutta vakuutti nopeasti valmennusjohdon taidoillaan. Bluesissa Murphy pelasi kaksi kautta ennen kuin siirtyi Ilvekseen, jossa hän pelasi jälleen kaksi kautta. Ilveksessä Murphy teki todellisen läpimurtonsa ja kaudella 2003–2004 hänet valittiin liigan tähdistökentälliseen .

Kaudeksi 2005–2006 Murphy päätti siirtyä Sveitsin rahakkaampaan sarjaan ja Fribourgin joukkueeseen. Murphy kuitenkin viihtyi vain yhden kauden siellä ja palasi kaudeksi 2006–2007 takaisin Suomeen ja HIFK:n riveihin. Hän pelasi loistavan kauden ja valittiin ylivoimaisesti runkosarjan parhaaksi pelaajaksi sekä toimittajien (Lasse Oksanen -palkinto)  että pelaajien äänestyksessä (Kultainen kypärä) . HIFK:n pudottua pudotuspeleistä Murphy teki kahden vuoden sopimuksen NHL:n Florida Panthersin kanssa .

Murphy pelasi vajaan kahden kauden aikana Floridassa 57 peliä. Hän kärsi olkapäävammoista ja kaudella 2008–2009 hän ehti pelata vain seitsemän peliä Floridassa ennen siirtymistään tammikuussa Tampa Bay Lightningiin. Murphy pelasi kaksi viikkoa AHL-liigan Rochester Americansissa toivuttuaan olkapäävammasta. Tampa Bay otti puolustajan itselleen waiver-listalta. Heinäkuussa 2009 Murphy solmi kaksisuuntaisen pelaajasopimuksen New Jersey Devilsin kanssa. Kaudeksi 2010–2011 hän siirtyi NLA:n ZSC Lionsiin.

Murphy pelasi Zürichin joukkueessa kaksi kautta ja teki niiden aikana 73 runkosarjaottelussa 45 tehopistettä. Hän teki kesällä 2012 yhden vuoden sopimuksen KHL-seura Dinamo Minskin kanssa.

Kaudet 2013-2017 Murphy pelasi Ruotsin pääsarjassa Växjö Lakersissa kaikkiaan 208 ottelua, joissa teki 28 maalia. 

Kaudella 2014–2015 Murphy voitti Växjö Lakersissa Ruotsin mestaruuden. Hän voitti SHL:n puolustajien pistepörssin tehoilla 9+30=39 ja palkittiin sarjan parhaana puolustajana.

Kaudeksi 2017–2018 Murphy siirtyi Växjöstä Karlskrona HK:iin. Hän pelasi kaudella 51 ottelua ja merkkautti niissä tehot 1+14. Kauden jälkeen Murphy päätti lopettaa peliuransa ja ryhtyä Rögle BK:n apuvalmentajaksi

Murphy edusti Kanadaa MM-kilpailuissa 2007 ja teki yhdeksässä ottelussa tehopisteet 1+6. Kanada voitti kisoista maailmanmestaruuden.

### Pelityyli
Murphyn pelikäsitystä ja -älyä pidetään erinomaisina. Varsinkin ylivoimalla hänen taitonsa pääsevät esille. Vaikka Murphyn veto ei olekaan erityisen kova, on se kuitenkin todella tarkka.

## Valmennusura
Murphy toimi Rögle BK:n apuvalmentajana kolme kautta vuosina 2019–2021. Kaudella 2021–2022 Murphy toimii Helsingin IFK:n apuvalmentajana.

## Tilastot

## Lähteet
* 
* 
* 

### Viitteet
İsmail Cem

**İsmail Cem İpekçi** (15. helmikuuta 1940 – 24. tammikuuta 2007) oli turkkilainen poliitikko ja maansa entinen ulkoministeri.

Cem syntyi Istanbulissa ja valmistui Lausannen yliopiston oikeustieteellisestä tiedekunnasta, Sveitsistä 1963. Hänestä tuli Turkkiin paluun jälkeen lehtimies ja myöhemmin *[[Milliyet]]in* päätoimittaja. Hän oli Turkin radion ja television toimitusjohtaja 1974–1975.

Cem valittiin kansanedustajaksi Istanbulista 1987. Hänet valittiin uudelleen Istanbulista 1991 ja vuonna 1995 Kayserista. Cem lähti vuonna 1995 republikaanisesta kansanpuolueesta ja siirtyi demokraattiseen vasemmistopuolueeseen. Hän nousi Turkin kulttuuriministeriksi.

Cem toimi Turkin ulkoasiainministerinä vuosina 1997–2002. Hän erosi demokraattisesta vasemmistosta vuonna 2002 ja perusti Uuden Turkin puolueen. Cem kuoli vuonna 2007 keuhkosyöpään, josta oli ollut hoidettavana myös Yhdysvalloissa. Hän oli naimisissa ja hänellä oli lapsia.

## Lähteet
Madelon Baans

**Madelon Baans** (s. 8. lokakuuta 1977 Rotterdam, Etelä-Hollanti) on alankomaalainen entinen uimari, joka osallistui uransa aikana kolmiin olympialaisiin, alkaen vuodesta 1996. Hän esiintyi viimeisen kerran kansainvälisissä kilpailuissa lyhyen radan EM-kilpailuissa 2005.

Baans on 49-kertainen Alankomaiden mestari (24 pitkällä radalla, 25 lyhyellä), ja nykyinen Alankomaiden ennätyksen haltija 100 metrin rintauinnissa sekä pitkällä että lyhyellä radalla. Pitkän radan EM-kilpailuissa 2004 Baans voitti pronssimitalin 4&nbsp;×&nbsp;100 metrin sekauintiviestijoukkueen jäsenenä. Samana vuonna, kesäolympialaisissa 2004 hän selviytyi finaaliin samalla matkalla. Hän lopetti uransa vuonna 2006.

## Lähteet
*Zwemkroniek.com
Joaquim Agostinho

**Joaquim Agostinho** (7. huhtikuuta 1943 – 10. toukokuuta 1984) oli portugalilainen pyöräilijä. 

Agostinho voitti peräkkäisinä vuosina 1970–1972 Portugalin ympäriajon. Hänen kansainvälinen uransa oli alkanut 1968. Agostinho sijoittui myöhempinä vuosinaan myös Ranskan ympäriajon kärkisijoille. 

Agostinho kuoli vuonna 1984 onnettomuuden aiheuttamiin sisäisiin verenvuotoihin.
Mikä ihmeen Apulanta?

**Mikä ihmeen Apulanta?** on vuonna 1993 ilmestynyt Apulannan ensimmäinen EP-levy ja ensimmäinen kokonaan yhtyeen nimissä julkaistu levy – ensimmäinen äänitetty kappale "Miks' ei uni tuu?" oli julkaistu jo aiemmin *Levy-yhtiö 1993* -kokoelmalevyllä. *Mikä ihmeen Apulanta?* äänitettiin kuudessa tunnissa Lahden Kasistudiolla.   Levy jäi basisti Amanda "Mandy" Gaynorin ainoaksi Apulanta-levyksi: hän lähti suoraan studiolta Amerikkaan.

## Kappaleet
(säv/san/sov)
# "Ahdistaa" (Wirtanen/Wirtanen/Apulanta)
# "Mä haluun vaan rakastaa" (Lautala/Lautala/Apulanta)
# "Systeemi kusee" (Lautala/Lautala/Apulanta)
# "Elli" (Lautala-Wirtanen/Wirtanen/Apulanta)
# "Etsitään" (Wirtanen/Wirtanen/Apulanta)
# "Perhosia masussa" (Wirtanen/Wirtanen/Apulanta)
# "Kelpaanhan, rakkaani?" (Wirtanen/Wirtanen/Apulanta)
# "Irroitetaan käsi" (Apulanta/Apulanta/Apulanta)
# "Silmämuna" (Wirtanen/Gaynor/Apulanta)

## Bändin kokoonpano

* Antti Lautala: laulu ja kitara
* Simo "Sipe" Santapukki: rummut ja laulu
* Mandy Gaynor: basso, pasuuna ja laulu
* Toni Wirtanen: laulu ja kitara

### Vierailijat

* Matti Mikkola ja Tuukka Temonen: Melody-pops-tikkarit

## Lähteet
Kytkin (konetekniikka)

**Kytkin** on laite, joka mahdollistaa pyörivään akseliin perustuvan voimansiirron keskeyttämisen. 

Tyypillisin käyttö kytkimelle on auton ja moottoripyörän voimansiirrossa moottorin ja vaihteiston välissä, jossa kytkimen tarkoituksena on irrottaa vaihteisto moottorista liikkeellelähdön ja vaihteen vaihdon yhteydessä.

## Kytkimen käyttömekanismi
Kytkimiä on erityyppisiä erilaisiin moottoreihin, mutta niiden toimintaperiaate ja tarkoitus ovat aina samat: 
*Esimerkiksi vaihteellisissa mopoissa kytkin toimii yleensä vaijerin välityksellä, ts.  kytkinkahvasta lähtee vaijeri, joka päättyy vipuun, joka puolestaan liikkuessaan työntää kytkinlevyt irti toisistaan aiheuttaen kampiakselilta tulevan ensiövedon häviämisen kytkinkahvan ollessa pohjassa. 

*Joissain moottoripyörissä kytkin toimii hydraulisesti vaijerivälityksen sijaan. Tämä mahdollistaa jäykemmän kytkimen käyttämisen lihasvoimalla.  Myös autoissa on usein käytössä sama menetelmä, joskin autoissa kytkintä käytetään polkimella kahvan sijaan.

## Kytkimen tekniikkaa

Kytkimeen kuuluu monia osia, kuten 
*kytkinkruunu (monilevykytkimissä, esim. moottoripyörissä)
*kytkinlevy(t)
*välilevyt (monilevykytkimissä) 
*toinen ensiöratas 
*vaihteistoon menevä akseli.

Kytkinlevy sijaitsee auton vaihdelaatikossa painelevyn ja vauhtipyörän välissä. Se välittää moottorin tuottaman tehon vaihdelaatikolle, tasauspyörästöön ja siitä edelleen renkaille. Kytkinlevyt ovat nopeasti kuluvia osia. Kun kytkinlevyt ovat liian kuluneet, kytkin alkaa luistaa, ja etenkin kiihdytyksissä moottorin kierrokset nousevat suhteessa nopeammin kuin vetävien pyörien kierrokset. Kytkimen luiston vastakohta on kytkimen laahaus, jolloin ajoneuvo pyrkii vaihde päällä eteenpäin, vaikka kytkin olisi pohjassa. Laahaus on yleensä korjattavissa pelkkiä säätöjä muuttamalla, jos kytkinkruunu on kunnossa (mikäli sellainen on varustuksessa).

### Nestekytkin

**Neste- eli turbiinikytkimessä** voima välittyy sitä tuottavalta akselilta vastaanottavalle suljetussa tilassa olevan nesteen liikkeen avulla. Voimaa tuottava puoli saa nesteen pyörimään, ja vastaanottava puoli alkaa liikkua tämän pyörteen voimasta. Kytkeytyminen on nestekytkimessä pehmeää ja siten voimansiirron komponenteille suotuisampaa kuin mekaanisessa levykytkimessä. Normaalin tieliikenteen ajoneuvoissa nestevaihteet eli hydrodynaamiset momentinmuuntimet ovat syrjäyttäneet nestekytkimet jo vuosikymmeniä sitten.
Kaunotar ja hirviö (musikaali)

***Kaunotar ja Hirviö*** on vuonna 1994 ensi-iltansa saanut Disney-musikaali, joka on voittanut konseptina useita Tony-palkintoja. Musikaali perustuu samannimiseen piirroselokuvaan.

Musikaalia on esitetty muun muassa New Yorkin Broadwaylla, jossa se on yksi pisimpään esitetyistä musikaaleista. Vuonna 2007 se oli pyörinyt yhteensä 14 vuotta, ja tämä oli myös viimeinen vuosi, jolloin musikaalia esitettiin Lunt-Fontanne Theatressa, missä se oli saanut jo yli 25 miljoonaa katsojaa. Musikaalia on esitetty myös muun muassa Lontoon West Endissä, Los Angelesissä, Sydneyssä, Torontossa, Tokiossa, Kööpenhaminassa, Berliinissä ja Pariisissa. Musiikin on tehnyt Alan Menken, sanat Howard Ashman ja Tim Rice.

## Kaunotar ja hirviö -konsepti Suomessa

Kaksi vuotta valmisteltu suomalaisproduktio tuli ensi-iltaan 11. tammikuuta 2007 Helsingin kaupunginteatterissa. Pääosissa suomalaisessa versiossa ovat Marika Westerling Bellana ja Kari Arffman tai vuorottelevasti Sören Lillkung Hirviönä. *Kaunotar ja hirviö* oli Suomen ensimmäisen Disney-musikaali.

Suomalaisessa versiossa pääosassa olevan Marika Westerlingin nimi on *Bella*, poiketen esimerkiksi Broadwayn versiossa olevasta sekä Disney-elokuvassa käytettävästä nimestä *Belle*.

* Ohjaus: Hans Berndtsson
* Suomennos: Liisa Ryömä
* Kapellimestari: Henrik Wikström

## Laulut

### Ensimmäinen näytös

* "Prologue" (Prologi) – kerjäläiseukko
* "Belle" (Bella) – Bella, Gaston, Hupakot, Ensemble
* "No Matter What" (Oot ainutlaatuinen) – Bella ja Maurice
* "Me" (Olen unelmien mies) – Gaston ja Bella
* "Belle" kertaus (Rukkaset) – Bella
* "Home" (Missä on koti?) – Bella
* "Gaston!" (Mikä mies!) – Lefou, Gaston, Ensemble
* "How Long Must This Go On?" (Jo uupunut mä oon) – Hirviö
* "Be our Guest" (Ole kuin kotonas) – Lumiere, Kippo, Rva. Nokkava, Ensemble
* "If I Can't Love Her" (En ole rakkauden arvoinen) – Hirviö

### Toinen näytös

* "Something There" (Näin jotakin) – Bella, Hirviö, Lumiere, Rva. Nokkava, Gogsworth
* "Human Again" (Olla saa taas ihminen) – Lumiere, Rva. Nokkava, Kippo, Kaappi, Gogsworth, Babette, Ensemble
* "Maison des Lunes" (Tie hourulaan) – Gaston, Lefou, Sysimys
* "Beauty and the Beast" (Ajaton taru) – Rva. Nokkava, Kaappi
* "If I Can't Love Her" kertaus (On täyttynyt aika) – Hirviö
* "A Change in Me" (Oivallan muutoksen) – Bella
* "The Mob Song" (Peto tappakaa!) – Sysimys, Gaston, Ensemble
* "Is This Home" (Kodin sain) – Bella
* "Trasformation/Finale" (Muodonmuutos/Loppulaulu) – Hirviö, Bella, Ensemble

## Aiheesta muualla
* Beauty And The Beast Lunt-Fontanne Theatre
* Kaunotar ja Hirviö HKT
Seinäpallo

**Seinäpallo** eli **seinis** on pihaleikki. Siihen tarvitaan tennispallo tai muu sopiva pallo sekä sopivankokoinen seinä, esimerkiksi 1,5 metriä korkea ja 2–3 metriä leveä.

Peliä voi pelata erilaisilla säännöillä. Yhdessä muunnelmassa osanottajat heittävät palloa vuorotellen seinään, ja pallo täytyy heittää siitä kohdasta mihin se on pysähtynyt edellisen heiton jälkeen. Jos heittää seinästä ohi menettää yhden "elämän". Käytettävien elämien määrä sovitaan ennen kuin ryhdytään pelaamaan.

Toisessa muunnelmassa pallo pyritään pitämään hallinnassa pudottamatta sitä. Pelaajat tekevät heittosarjoja vuorotellen. Joka heitolla tehdään tietty liike, liikesarja tai temppu, ja otetaan pallo sitten kiinni.

## Lähteet
Klenie Bimolt

**Klena ”Klenie” Geertje Bimolt** (s. 8. kesäkuuta 1945 Assen, Drenthe) on entinen alankomaalainen uimari, joka voitti hopeamitalin 4&nbsp;×&nbsp;100 metrin sekauintiviestissä kesäolympialaisissa 1964. Hänen joukkuetovereitaan olivat Corrie Winkel, Ada Kok ja Erica Terpstra.

Bimolt osallistui myös kesäolympialaisiin 1968, ja voitti 1960-luvulla yhteensä 11 Alankomaiden mestaruutta. Vuonna 1962 hän voitti Leipzigissa pitkän radan EM-kilpailuissa kaksi hopeamitalia, 200 metrin rintauinnissa ja 4&nbsp;×&nbsp;100 metrin sekauintiviestissä.

## Lähteet
*Members.chello.nl
Tuttu TV:stä

**Tuttu TV:stä** on Apulannan varsinainen toinen EP. Levy oli aikomus painaa Norjassa, mutta asian tiimoilta syntyi ongelmia, joiden takia levyn ilmestyminen viivästyi puolisen vuotta.  Levyn jälkeen kitaristi Antti Lautalan motivaatio katosi. Lautalan lähdettyä yhtye päätti jatkaa kolmistaan. 

## Kappaleet
(säv/san/sov)
# Sellainen tyttö (aah) (Wirtanen/Wirtanen/Apulanta)
# Ei ne voi sua määrätä (Lautala/Lautala/Apulanta)
# Ei jaksa naurattaa (Wirtanen/Wirtanen/Apulanta)
# Lupasit mulle (Wirtanen/Wirtanen/Apulanta)

## Kokoonpano
* Antti Lautala: laulu ja kitara
* Simo "Sipe" Santapukki: rummut
* Tuukka Temonen: basso
* Toni Wirtanen: laulu ja kitara

## Lähteet
Brenda Starink

**Brenda Starink** (s. 29. heinäkuuta 1974, Rotterdam, Etelä-Hollanti) on entinen alankomaalainen uimari, joka edusti kotimaataan kaksissa olympialaisissa, alkaen vuodesta 1996. Hän lopetti uransa vuonna 2001. Hän voitti uransa aikana kuusitoista Alankomaiden mestaruutta pitkällä radalla. 

## Lähteet
*Zwemkroniek.com
Isabella Colbran

**Isabella Colbran** (2. helmikuuta 1785 Madrid, Espanja – 7. lokakuuta 1845 Bologna, Italia) oli espanjalainen koloratuurisopraano. Colbran oli naimisissa säveltäjä Gioacchino Rossinin kanssa.

Napolin Teatro di San Carlo oli merkittävä oopperatalo 1800-luvun alun Italiassa, ja sen primadonna oli espanjalainen Isabella Cobran. Hän oli paitsi yleisön, myös Napolin kuninkaan suosiossa. Hänellä oli sitä paitsi suhde teatterin impressaariin Domenico Barbaiaan. Barbaia tilasi  Gioacchino Rossinilta oopperoita heille esitettäväksi. Kun Isabellan suosio oli huipussaan Rossini sävelsi erityisesti häntä ajatellen oopperan *[[Elisabetta, Regina d'Inghilterra]]* nimiosan. Rossinin seuraava ooppera oli *[[Otello (Rossini)|Otello, ossia il Moro di Venezia]]*, mutta pian sen jälkeen Isabellan äänessä alkoi kuulua rasitus. Hän jatkoi kuitenkin uraansa ja lauloi Rossinin sävellyksiä.

Isabella hylkäsi lopulta Barbaian, ja hän ja Rossini avioituivat 1822. Isabellan ääniongelmat jatkuivat, ja hän päätti vetäytyä näyttämöltä. Rossini sävelsi vielä ennen kuin hänkin luopui säveltäjän urasta 1829. Sävellyksistä yksikään ei ollut Colbrania varten. Lopulta he erosivat 1837, mutta Rossini huolehti hänen elatuksestaan hänen kuolemaansa asti. Rossini piti häntä aina yhtenä sävellystensä loistavimmista tulkitsijoista.
Hajonnut EP

**Hajonnut EP** on Apulannan vuonna 1995 julkaistu EP-levy. Se muodostui yhtyeen olemassaolon kannalta ratkaisevaksi äänitteeksi, koska *Attack Of The A.L. People* -levy ei ollut menestynyt hyvin. Levyllä yhtye otti oman linjansa ja alkoi soittaa omalla soundillaan. Tämä ratkaisu lopulta piti Apulannan koossa. Kappaleesta ”Mitä kuuluu” tuli Apulannan ensimmäinen hitti.

## Kappaleet

# Poistuisitko mun elämästäni
# SS-kerho
# Veritahrat (english mix)
# Mitä kuuluu

## Yhtyeen kokoonpano

* Toni Wirtanen: laulu ja kitara
* Simo "Sipe" Santapukki: rummut
* Tuukka Temonen: basso ja kannen maalaus

### Muut esiintyjät
**Jousitrio Barbie and the Rockstars** (S.S.-kerho):
* Outi Rapia
* Hanna Ahtiainen
* Marko Kettunen

* Outi, Aino, Elina, Mirja: taustalaulut (S.S.-kerho)
* Teja: taustalaulu ja taustakitara (Veritahrat)

## Lähteet
Ndiss Kaba Badji

**Ndiss Kaba Badji** (s. 21. syyskuuta 1983) on senegalilainen pituushyppääjä ja kolmiloikkaaja. 

Badji sijoittui Kingstonin nuorten MM-kilpailuissa vuonna 2002 kolmiloikassa yhdeksänneksi. Abujan Afrikan kisoissa 2003 hän sai pituushypyssä hopeaa. Seuraavana vuonna hän sijoittui toiseksi Brazzavillen Afrikan mestaruuskilpailujen pituushypyssä, mutta karsiutui pituushypyn loppukilpailusta sekä Budapestin sisäratojen MM-kilpailuissa että Ateenan olympialaisissa. 

Badjin todettiin IAAF:n testeissä 2005 käyttäneen androstenedioni-nimistä kiellettyä ainetta, mistä hänet määrättiin kahden vuoden kilpailukieltoon. 

Alger'n Afrikan kisoissa 2007 Badji voitti kultaa kolmiloikassa tuloksella 16,80. Osakan MM-kilpailuissa hän sijoittui pituushypyssä seitsemänneksi hypättyään 801. Addis Abeban Afrikan-mestaruuskilpailuissa 2008 hän voitti kultaa kolmiloikassa tuloksella 17,07. Pekingin olympialaisissa hän oli pituushypyssä kuudes tuloksella 816, mutta jäi kolmiloikan karsinnassa ilman tulosta.  hän oli samana syksynä pituushypyssä seitsemäs ja kolmiloikassa kahdeksas. Vuonna 2009 hän karsiutui Berliinin MM-kilpailuissa pituushypyn loppukilpailusta, mutta oli  samassa lajissa neljäs.

Badji sijoittui pituushypyssä kuudenneksi Dohan sisäratojen MM-kilpailuissa 2010. Hän sai samassa lajissa hopeaa Afrikan-mestaruuskilpailuissa Nairobissa ja sijoittui kuudenneksi maanosien cupissa. Hän sai pituushypyssä pronssia Maputon Afrikan kisoissa 2011. Hän oli viides Istanbulin sisäratojen MM-kilpailuissa 2012. Porto-Novon Afrikan-mestaruuskilpailuissa 2012 Badji voitti pituushypyn tuloksella 804. Hän karsiutui pituushypyn loppukilpailusta Lontoon olympialaisissa 2012 ja Moskovan MM-kilpailuissa 2013. Hän sai pituushypyssä hopeaa Brazzavillen Afrikan kisoissa 2015. 

Badjin henkilökohtainen pituushyppyennätys on 832 cm, jonka hän hyppäsi Beirutissa 2. lokakuuta 2009. Kolmiloikkaennätyksensä 17,07 m hän teki Addis Abebassa 3. toukokuuta 2008.

## Lähteet
T.S. ♥ A.L.

**T.S. ♥ A.L.** on Apulannan ja Tehosekoittimen tekemä Split-EP, jolla yhtyeet versioivat toisiaan. Levy on tehty yhtyeiden keskinäisen kunnioituksen osoittamiseksi ja levystä tuli hieman lisää tunnettavuutta.  

## Kappaleet
**Tehosekoitin**:
# Perhosia masussa (Wirtanen/Wirtanen/Apulanta)
# Silmämuna (Wirtanen/Gaynor/Apulanta)
**Apulanta**:
# Se johtuu geeneistä (Tehosekoitin)
# Ohi on (Tehosekoitin)

(säv/san/sov)

## Kokoonpanot
**Apulanta**: Antti, Tuge, Toni & Sipe
**Tehosekoitin**: Hanski, Arska, Otto & Matti

## Lähteet
Angostuura

**Angostuura** (*angostura*) on saksalaisen tohtori Johann Gottlieb Benjamin Siegertin kehittämä katkerojuoma. Juoman alkoholipitoisuus on 44,7 tilavuusprosenttia, ja se on maultaan voimakkaan katkeroinen, erittäin voimakkaasti yrttinen, kanelinen, tulinen, makea ja täyteläinen.

Armeijan lääkärinä toiminut Siegert kehitti juoman 1820-luvulla toivoen sen pitävän eri taudit loitolla Venezuelan viidakoissa. Se on saanut nimensä Angosturan kaupungin (nykyään Ciudad  Bolívar) mukaan, eikä siinä ole kuumelääkkeenä käytettyä rohtogalipean (*Angostura trifoliata*) kuorta.

Angostuurapullon etiketti on tunnetusti liian iso pulloon nähden. Tarinan mukaan kun Johann Siegertin pojat siirtyivät sukuyrityksen johtoon, he päättivät uusia pullon ja etiketin. Erehdyksen vuoksi tilatuista etiketeistä tuli liian korkeita, mutta kumpikaan veljeksistä ei vaivautunut korjaamaan asiaa. Nykyään siitä on tullut osa angostuuran imagoa.

Angostuuran resepti on edelleen salainen, ja juoman trinidadilainen valmistajayritys on edelleen Siegertin suvun omistuksessa. Angostuuraa käytetään nykyisin lähinnä juomasekoituksissa ja mausteena.

## Cocktaileja jotka sisältävät angostuuraa

* Samppanjacocktail
* Manhattan ja sen muunnos Rob Roy
* Old Fashioned
* Pink Gin
* Pisco Sour
* Singapore Sling
* Trinidad Sour
* Zombie

## Lähteet